Tantárgy leírás

A tantárgy megnevezése:	SZERKEZETEK MEGERŐSÍTÉSE	
Tantervi kód: 	PMSTNB340	
Óraszám/hét (előadás/gyakorlat/labor): 	2/1/0	
Félévzárási követelmény: 	V	
Kredit: 	4	
Javasolt szemeszter: 	7. félév	
Gesztor  tanszék(ek):
Beoktató tansz. /Beoktatási arány (%)	Szilárdságtan és Tartószerkezetek Tanszék 100 %	
Előtanulmányi követelmény(ek): 		
Képzési terület (szakok felsorolása):	BSC Építőmérnök Szak	
Célja: A meglévő építmény – épület állomány további használatának, hasznosulásának a biztosítása a megváltozott követelmények, az általában növekvő terhelések és hatások esetére.
A Hallgatókat fel kell készíteni az állapot felmérés, kiértékelés, a számításba jövő megoldások feltárása, gazdaságossági vizsgálatok elvégzése, műszaki és gazdasági döntések előkészítése feladatok – feladatrészek elvégzésére. 	
Rövid tantárgyprogram: Az épületdiagnosztikai vizsgálatok lebonyolításának általános elvei és a vizsgálat menete. Roncsolás-mentes és roncsolásos vizsgálatok (helyszíni és laboratóriumi) épületvizsgálati módszerek. A használati tapasztalatokon és/vagy erőtani számításon alapuló vizsgálati módszerek alkalmazása, a vizsgálatok kiértékelése. Régi teherhordó szerkezetek minősítési kategóriái, a szükséges intézkedések, a döntési változatok. A teherhordó szerkezetek közvetett és közvetlen károsodásának okai. A szerkezet-cserék és a szerkezet-megerősítések szempontjai és a felújítások hatékonysága.	
A tantárggyal kapcsolatos követelmények és egyéb adatok	
Tantárgyfelelős / Előadó(k) / Gyakorlatvezető(k):	Dr. Vanya Csilla adjunktus
	
Nyelv:	Magyar	
Aláírás megszerzés feltétele (évközi követelmények):
A gyakorlatokhoz szorosan kapcsolódó témakörökben 1 db házi feladat elkészítése. 	A tervezési feladat elkészítése kötelező az órai kereteken belül, a dolgozatok akkor minősülnek sikeresnek, ha eléri a dolgozati összpontszám legalább 51%-át. 	
Számonkérés módja:	Vizsga.	
A jegykialakítás szempontjai:
A foglalkozásokon való részvétel tekintetében az egyetemi TVSz rendelkezik: a hallgató nem szerezheti meg egy tárgy kreditpontját, ha a tárgyhoz tartozó gyakorlatokon hiányzása meghaladja a gyakorlatok összóraszámának 30%-át. A hiányzásokról nem kérünk és nem fogadunk el igazolást 	A leckekönyv aláírásának feltétele:
A tervezési feladat sikeres teljesítése. 
A félévközi teljesítmény 40 %-os, a vizsgán nyújtott teljesítmény 60 %-os súllyal számít az érdemjegybe.

Az összteljesítmény alapján a teljesítmény:
     0-50 %	elégtelen (1)                 76-85%	jó (4)
     51-65%	elégséges (2)               86-100%	jeles (5)
     66-75%	közepes (3)	
Oktatási segédeszközök, jegyzetek:	Balázs György – Balázs L. György – Farkas György – Kovács Károly: Beton- és vasbeton szerkezetek védelme,  javítása és megerősítése, Műegyetemi Kiadó, 1999.
Mohácsi László: Tartószerkezetek átalakítása, Műszaki Könyvkiadó, Budapest, 1978.	
A tantárgy felvételének módja:	ETR-en keresztüli tárgyfelvétel és egyéni órarend kialakítás	
Részletes tantárgyprogram:	
Hét	Ea/Gyak/Lab	Témakör	
1.
 	2/1/0
	A teherhordó szerkezetek közvetetett és közvetlen károsodásának okai.
A tartószerkezetek diagnosztikájának általános szabályai. 	
2.
 	2/1/0

	A szerkezetvizsgálatok fajtái és a statikai szakvélemény kötelező tartalmi elemei. A tartószerkezetek minősítése és az ezzel összefüggő intézkedések köre. 	
3.
 	2/1/0
	A szerkezet megerősítés (épületfelújítás) gazdaságossági vonatkozásai.	
4.
	2/1/0
	Szerkezet-megerősítési módszerek I. Vasbetonszerkezetek megerősítése hozzáadott (utólagos) feszítéssel (a feszített szerkezetek tipikus károsodásai és azok okai, az utólagos feszítés kialakítási sajátosságai, alkalmazási területei).
Esettanulmányok. Példák.	
5.
	2/1/0
	Szerkezet-megerősítési módszerek II/a. A vasbetonszerkezetek megerősítése lőttbetonnal, alkalmazási területei, a száraz, ill. a nedves lövési eljárások előnyei és hátrányai.	
6.
	2/1/0
	Szerkezet-megerősítési módszerek II/b. A lőttbeton szerkezetek tervezése, méretezési kérdései és egyes szerkezetfajták: gerenda, síklemez, függőfolyosó, oszlop, ill. töltésbiztosítás és hűtőtorony megerősítése lőttbetonos módszerrel.
Esettanulmányok. Példák.	
7.
	2/1/0
	Szerkezet-megerősítési módszerek III/a. Vasbeton födémszerkezetek megerő-sítése ragasztott, illetve dübelezett acélszalag segítségével (a megerősítés tervezési kérdései - helyi hatások, felhasadás - a ragasztás ellenőrzése, ill. a kapcsolóelem (dübel) statikai modellje).	
8.
	2/1/0	Őszi Szünet	
9.
	2/1/0
	Szerkezet-megerősítési módszerek III/b. Vasbeton-, ill. téglaszerkezetek meg-erősítése szénszál erősítésű műanyag szalagok (CFK) alkalmazásával (a szalagok mechanikai tulajdonságai, alkalmazásuk előnyei, a szerkezeti kialakítás részletei, alkalmazási példák). Esettanulmányok. Példák.	
10.
	2/1/0
	Az épületsüllyedések egyes fajtái, esetei és a jellegzetes repedésformák, a repedésképek analízise, esettanulmányok. A falazott, a beton- és vasbeton alapok károsodásának okai, megerősítésének módszerei. Támfalak megerősítésének módszerei és azok szerkezeti kialakítása.	
11.
	2/1/0
	Téglapillérek megerősítésének fajtái, méretezésük, az alkalmazható szerkezeti kialakítások. Esettanulmányok. Példák. 	
12.
	2/1/0
	Fafödémek, ill. boltozott födémek vizsgálati módszerei és megerősítése 
(a megerősítés szerkezeti kialakítása az egyes födémtípusok esetében).	
13
	2/1/0
	Monolit vasbeton lemez- és gerendaszerkezetek tipikus repedései. Vízszintes vb. szerkezetek megerősítésének módszerei és szerkezeti kialakításuk.
Esettanulmányok. Példák. Házgyári (panelos) technológiával készült lakóépületek tartószerkezeti átalakításának tiltott, ill. ajánlott módszerei (szabályai), a tartószerkezeti eszköztár.	
14.

	2/1/0
	Félév végi beszámoló	
15.
	2/1/0
	Félév végi beszámoló pótlása